OzLabs/hebrew-wiki-articles huggingface dataset:
זוויחוסט

זוויחוסט (בפולנית: Zawichost; ביידיש: זאוויכאסט) היא עיירה במחוז סנדומייז' שבפרובינציית שוויינטוקז'יסקיה בפולין, במפגש הנהרות ויסלה וסאן, בה התקיימה עד השואה קהילה יהודית גדולה.

==תולדות היישוב==
זוויחוסט נזכרת לראשונה בשנת 1148. בשנת 1205 התקיים בסמוך לה קרב בין נסיכות האליץ'-וולין ונסיכות פולין קטן. עד אמצע המאה ה-13 הוענקו ליישוב זכויות עיר. במאה ה-17 נהרסה העיירה כתוצאה מפלישת האימפריה השוודית והטרנסילבנים.

בחלוקת פולין השלישית בשנת 1795 נכללה העיירה בתחום אוסטריה, ובשנת 1815 נכללה בתחום פולין הקונגרסאית. מעמדה העירוני של העיירה ניטל ממנה בשנת 1888, והושב לה בשנת 1936.

==יהודי זוויחוסט==
יהודים ישבו בעיירה מראשית המאה ה-18, ותרמו לפיתוחה הכלכלי. מסוף המאה ה-19, וביתר שאת לאחר מלחמת העולם הראשונה, היגרו רבים מיהודי העיירה אל מעבר לים.

בין רבני העיר היו רבי יעקב יוסף, רבי יהודה אריה לייבוש פרנקל, רבי יהודה לייב מזקליקוב, ר' צבי אשכנזי בן רבי משה אפרים מקליש ורבי יעקב בן רבי יצחק פרביאז'. כמו כן כיהן כרב ואדמו"ר רבי יעקב יצחק הורוויץ מחסידות בארנוב.

בין מלחמות העולם התקיימה בעיירה פעילות ציונית, לצד פעילות של הבונד ושל אגודת ישראל, ופעל בה בית ספר מרשת ציש"א. מעת לעת אירעו בעיירה תקיפות אנטישמיות, ובשנת 1923 אף נרצח יהודי בעיירה באופן סתמי. בתקופה זו נמנו בעיירה כ-1,500 יהודים, מתוך כ-4,000 תושבים.

ב-9 בספטמבר 1939 נכבשה העיירה בידי הגרמנים, ואלו החלו בחטיפת יהודיה לעבודות כפייה, והטילו עליהם גזירות שונות, ובהן חובת ענידת סרט זרוע, איסור הליכה על מדרכות ואיסור יצירת קשר עם לא יהודים. יודנרט שהוקם בעיירה בתחילת 1940 נצטווה להעביר לשלטונות תשלומי כופר, ולספק באופן תדיר עובדים יהודים לעבודות כפייה, חלקן במחנות עבודה.

באוגוסט 1942 רוכזו כ-5,000 יהודי העיירה, ובהם פליטים רבים שהגיעו ושהובאו אליה, בגטו שהוקם בה. ב-29 באוקטובר 1942 פשטו על הגטו אנשי ס"ס ושוטרים פולנים, והצעידו את כל יושביו מרחק של כ-10 ק"מ עד לתחנת הרכבת האזורית, בה הועמסו בצפיפות רבה בקרונות משא בדרך למחנה ההשמדה בלז'ץ. בשעת האקציה נרצחו זקנים, ילדים וחולים יהודים עוד בשטח הגטו.

אחר עשרות יהודים שהצליחו להסתתר בעיירה ובסביבתה בשעת האקציה ערכו הגרמנים והפולנים מצוד, ומעט מאלו הצליחו לחבור ליחידות פרטיזנים.

==קישורים חיצוניים==

* [https://web.archive.org/web/20180513201600/http://moreshet.pl/he/node/721 זוויחוסט] ב[https://web.archive.org/web/20151026025431/https://web.archive.org/web/20180513201600/http://moreshet.pl/ אתר מרכז מורשת יהדות פולין]
* 
* 
* 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:שוויינטוקז'יסקיה: יישובים
קטגוריה:קהילות יהודיות בפולין
קטגוריה:גטאות בפולין
השעה ה-25 (1967)

השעה ה-25 (בצרפתית: La Vingt-cinquième Heure) הוא סרט דרמה מלחמתית משנת 1967, בהפקתו של קרלו פונטי, בבימויו של אנרי ורניי, ובכיכובם של אנתוני קווין ווירנה ליזי. הסרט, המבוסס על רומן בשם זה מאת קונסטנטין וירג'יל גאורגיו, עוקב אחר תלאותיהם של זוג איכרים רומנים במלחמת העולם השנייה.

==עלילה==
בכפר קטן ברומניה (בשם "פונטנה") מפליל מפקד המשטרה המקומית את האיכר יוהאן מוריץ (אנתוני קווין) כיהודי, היות שאשתו של האיכר, סוזאנה (וירנה ליזי), מסרבת להיעתר לחיזוריו של המפקד. מוריץ נשלח למחנה עבודה, יחד עם שאר היהודים. הוא עובר תלאות רבות, ממחנה למחנה. באחד המחנות רואה אותו קצין נאצי, וקובע שהוא מין נדיר של הגזע הארי. בעקבות קביעה זו נאלץ מוריץ להצטרף לוואפן אס אס. לאחר המלחמה עוצרים אותו, והוא עומד למשפט כפושע מלחמה. בסופו של דבר הוא משתחרר, ומתאחד מחדש עם אשתו ושלושת בניו בגרמניה. 

הסרט מבוסס על רומן באותו שם מאת קונסטנטין וירג'יל גאורגיו. בעלילה משתלבים גם המשטר ההונגרי עושה דברם של הנאצים, הפלישה לרומניה על ידי חייליו של יוסיף סטלין, ואירועים היסטוריים נוספים.

גאורגיו שאב את רעיון הרומן ואווירת המחנות מחייו הוא, בעצמו התגלגל כמה שנים במחנות והופרד מאשתו.

== שחקנים ==
* אנתוני קווין – בתפקיד יוהאן מוריץ
* וירנה ליזי – בתפקיד סוזאנה מוריץ
* גרגואר אסלן – בתפקיד דוברסקו
* מייקל רדגרייב – כסניגורו של יוהאן מוריץ
* מרסל דאליו – בתפקיד סטרול
* ליאם רדמונד – בתפקיד האב קורוגה
* סרז' רג'אני – בתפקיד טראיאן קורוגה
ואחרים.

== קישורים חיצוניים ==

* "[http://tcmdb.com/title/title.jsp?stid=2853 השעה ה-25]" באתר TCM

קטגוריה:סרטי 1967
קטגוריה:סרטים באנגלית
קטגוריה:סרטים בצרפתית
קטגוריה:סרטים צרפתיים
קטגוריה:סרטים איטלקיים
קטגוריה:סרטי מטרו גולדווין מאייר
קטגוריה:סרטי מלחמת העולם השנייה
קטגוריה:סרטי אנתוני קווין
סרט רומנטי

סצנה רומנטית מתוך הסרט [[Alexander's Ragtime Band]]
סרטי רומנטיקה (או סרטים רומנטיים) הם סוגה קולנועית שבמרכז עלילתה קיים סיפור אהבה המתרכז בתשוקה, ברגש, בחיבה הרומנטית בין הדמויות הראשיות ומערכת היחסים ביניהן. בדרך כלל, במהלך הסרט חוות הדמויות מתחים בחיי היומיום, מכשולים ובעיות פיננסיות, בריאותיות ובמקרים מסוימים חווה דמות אחת בגידה מבן הזוג השני.

סרטים רומנטיים מדי פעם בוחנים נושאים שונים בין בני זוג כמו אהבה ממבט ראשון, אהבה נכזבת, אהבה אובססיבית, אהבה סנטימנטלית, אהבה רוחנית, אהבה אסורה, אהבה אפלטונית, אהבה מינית, אהבה נפיצה והרסנית, אהבה טראגית ועוד. סרטים רומנטיים משמשים לצופים כפנטזיה או בריחה מהמציאות. בסדרות טלוויזיה רומנטיות, התפתחות מערכת היחסים בין בני זוג עשויה להתפרס על פני מספר פרקים.

==תתי-סוגה==
סוגת הרומנטיקה עשויה לכלול את תתי-הסוגה המפורטים להלן, שהם עצמם כוללים אלמנטים מסוגים אחרים:
* דרמה רומנטית – העלילה בסרטים מסוג זה בדרך כלל סובבת סביב מכשול המונע בעד שני אנשים מלממש את אהבתם ועוקבת אחר בעיות שונות במערכת היחסים ביניהם.דוגמאות עיקריות לסרטים מסוג זה: נשיקה בחצות, כל חלומותי, אינטרלוד, הגשרים של מחוז מדיסון, הפצוע האנגלי, קזבלנקה, להחזיק ולאבד, זכרונותיה של גיישה, הטנגו האחרון בפריז, מים לפילים וסיפור אהבה בלתי נשכח.
* קומדיה רומנטית – סרטים מסוגה זאת הם בדרך כלל קלילים, עם קווי עלילה הומוריסטיים, ואשר מתרכזים באידיאלים רומנטיים כמו אהבת אמת. בסרטים מסוג זה, ההומור נוטה להיות מילולי, בניגוד לסגנון הסלפסטיק. דוגמאות עיקריות לסרטים מסוג זה: אהבה זה כל הסיפור, מוכת ירח, הכי טוב שיש, באהבה אין חוקים וזה קרה לילה אחד.
* קומדיית אקשן רומנטית – סרטים שמשלבים את סוגות האקשן וקומדיה רומנטית. דוגמאות עיקריות לסרטים מסוג זה: קילרים, כמו יום ולילה, מר וגברת סמית', זאת מלחמה, חתונה אש!, אקסית במצור, ומיי מרקובאנו.
* מותחן רומנטי – סוגה קולנועית שמשלבת קווי עלילה עם אלמנטים רומנטיים ואלמנטים מסוגת המותחן. דוגמאות עיקריות לסרטים מסוג זה: נגד כל הסיכויים, פנטום האופרה, התייר, שומר הראש, בוגדת ושלוש בפארק.
*סרט בנות – מושג זה מקושר לרוב לסרטים רומנטיים שקהל היעד העיקרי שלהם הוא נשים. למרות שסוגה זאת מסווגת כתת-סוגה של סרט רומנטיקה, סרט בנות לא בהכרח מציג סיפור רומנטי במרכז עלילת הסרט או עוקב אחר התפתחות רומנטית בין הדמויות, ובמקרים מסוימים לא קיים בסרט מסוג זה קשר רומנטי כלל. דוגמאות עיקריות לסרטים מסוג זה: גאווה ודעה קדומה, לאכול, להתפלל, לאהוב, מגנוליות מפלדה.

==ראו גם==
* קומדיה רומנטית
* דרמה
* רומן רומנטי

==קישורים חיצוניים==

* 
* [http://www.imdb.com/genre/romance רשימת סרטים רומנטיים פופולריים] באתר IMDb

==הערות שוליים==

*
רומנטיקה
אלברכט שוברט

גנרל אלברכט שוברט (בגרמנית: Albrecht Schubert; 23 ביוני 1886 – 26 בנובמבר 1966) היה מפקד בכיר בוורמאכט שפיקד על כוחות במלחמת העולם השנייה.

==ביוגרפיה==
===קריירה מוקדמת===
שוברט נולד ב-23 ביוני 1886 בגלאץ, שהשתייכה לאימפריה הגרמנית. בשנת 1904 התגייס לצבא הגרמני הקיסרי, והצטרף לרגימנט הרגלים ה-27 (מגדבורג ה-2 - לואי פרדיננד, נסיך פרוסיה), ובשנת 1907 הועבר לרגימנט הגרנדירים ה-10 (שלזיה ה-1 פרידריך וילהלם השני, מלך פרוסיה). בשנת 1911 מונה שוברט לקצין שלישות, ובשנת 1912 הועלה לדרגת אובר לוטננט. עם פרוץ מלחמת העולם הראשונה מונה לקצין מטה בדיוויזיית המילואים ה-21, וב-28 בנובמבר 1914 הועלה לדרגת האופטמן. בשנת 1915 מונה לקצין חימוש בדיוויזיית הלאנדווהר, ובשנת 1917 מונה כקצין מטה בקורפוס ה-5. ב-20 בנובמבר 1917 מונה לקצין אג"ם בדיוויזיה ה-111, וב-19 בפברואר 1918 מונה לקצין אג"ם בדיוויזיה ה-202. על פעולותיו בקרבות קיבל את עיטורי צלב הברזל דרגה ראשונה ושנייה, וצלב הכבוד של מלחמת העולם 1914/1918.

לאחר המלחמה הצטרף שוברט לפרייקור, ולאחר מכן הצטרף לרייכסווהר, ומילא בו תפקידי פיקוד ומטה. באביב 1924 מונה שוברט למפקד פלוגה 10 ברגימנט הרגלים ה-8 (פרוסי), וב-1 בפברואר 1926 הועלה לדרגת מיור. ב-1 באוקטובר 1926 מונה לקצין מטה בקבוצת הארמייה השנייה, וב-1 בפברואר 1931 הועלה לדרגת אוברסט לוטננט. בתחילת 1931 מונה למפקד הגדוד ה-1 ברגימנט הרגלים ה-12, וב-1 באפריל 1933 הועלה לדרגת אוברסט. ב-1 בפברואר 1934 מונה למפקד רגימנט הרגלים ה-12, וב-1 באפריל 1936 הועלה לדרגת גנרל מיור. ב-6 באוקטובר 1936 מונה למפקד הדיוויזיה ה-12, וב-1 במרץ 1938 הועלה לדרגת גנרל לוטננט, וב-1 באפריל 1938 מונה למפקד הדיוויזיה ה-44.

===מלחמת העולם השנייה===
עם פרוץ המלחמה היה שוברט מפקד הדיוויזיה ה-44, ופיקד עליה במהלך הפלישה לפולין כחלק מהקורפוס ה-17 במסגרת הארמייה ה-14, וב-23 באוקטובר 1939 מונה למפקד הקורפוס ה-23. במהלך המערכה על צרפת לחם שוברט עם הקורפוס שבפיקודו כחלק מהארמייה ה-16, ולאחר מכן כחלק מהארמייה ה-12 במסגרת קבוצת ארמיות A, וב-1 ביוני 1940 הועלה לדרגת גנרל חיל הרגלים.

במהלך מבצע ברברוסה פיקד שוברט על הקורפוס שבפיקודו בתחילה כעתודת קבוצת ארמיות צפון, ולאחר מכן כחלק מהארמייה ה-16 במסגרת קבוצת ארמיות צפון, ובאוגוסט 1941 הועבר הקורפוס תחת פיקוד הארמייה התשיעית במסגרת קבוצת ארמיות מרכז, וב-17 בספטמבר 1941 קיבל על פעולותיו את עיטור צלב האבירים של צלב הברזל. ב-23 במאי 1942 מונה שוברט למפקד זמני של הארמייה התשיעית במקום ולטר מודל שנפצע בקרבות, ופיקד עליה עד ה-10 ביוני. ב-25 ביולי 1942 פרש שוברט מתפקידו, והועבר לעתודת המילואים.

ב-20 בינואר 1943 קיבל על פעולותיו את עיטור הצלב הגרמני בזהב, וב-28 בפברואר 1943 מונה למפקד המחוז הצבאי ה-11. ב-21 באוגוסט 1943 מונה למפקד המחוז הצבאי ה-17, ובאפריל 1945 פרש שוברט מתפקידו, והועבר לעתודת המילואים.

===לאחר המלחמה===
לאחר המלחמה התגורר שוברט בעיר בילפלד, עד למותו ב-26 בנובמבר 1966, והוא בן 80 שנים.

== קישורים חיצוניים ==

* [http://www.lexikon-der-wehrmacht.de/Personenregister/S/SchubertAlbrecht.htm אלברכט שוברט] באתר lexikon-der-wehrmacht בגרמנית

קטגוריה:גנרלים בוורמאכט
קטגוריה:מעוטרי צלב הברזל
קטגוריה:מעוטרי צלב האבירים
קטגוריה:מעוטרי הצלב הגרמני בזהב
קטגוריה:מפקדי ארמיות גרמניות במלחמת העולם השנייה
קטגוריה:מפקדי גייסות גרמניה במלחמת העולם השנייה
קטגוריה:חיילי הרייכסווהר
קטגוריה:אנשי צבא גרמנים במלחמת העולם הראשונה
קטגוריה:גרמנים שנולדו ב-1886
קטגוריה:גרמנים שנפטרו ב-1966
זוויירצ'ה

זוויירצ'ה (בפולנית: Zawiercie; בגרמנית: Warthenau) היא עיר בפרובינציית שלזיה שבפולין, בה התקיימה עד השואה קהילה יהודית גדולה.

==תולדות היישוב==
תחילתה של העיר בשני כפרים סמוכים, שהיו בבעלות משפחות אצולה. בשנת 1847 צורף היישוב המאוחד למסילת הברזל שחיברה בין ורשה ווינה, והדבר הביא לפיתוחו, ולהפיכת היישוב למוקד תעשייה. בשנת 1926 הוענק ליישוב מעמד עירוני.

==יהודי זוויירצ'ה==
הכניסה לבית הקברות היהודי של זוויירצ'ה
קהילה יהודית מאורגנת התקיימה ביישוב מסוף המאה ה-19, ויהודי המקום נטלו חלק מרכזי בפיתוחו התעשייתי של היישוב. בתקופה זו התקיימו ביישוב מספר בתי כנסת וישיבה.

טרם פרוץ מלחמת העולם הראשונה הופצה נגד יהודי היישוב עלילת דם, אשר בעקבותיה נערכו פרעות ביהודי המקום. בשנים 1919 ו-1921 נערכו ביהודי היישוב שני פוגרומים, בם נרצחו מספר יהודים. כמו כן, סבלו יהודי העיר מחרם על עסקיהם. בין מלחמות העולם התגברה בעיר הפעילות הציונית, לצד פעילות של אגודת ישראל, ופעל בה בית ספר עברי מרשת תרבות. בשנים אלה נמנו בעיר כ-7,000 יהודים, כרבע מתושביה.

בין רבני העיר היה הרב אריה צבי פרומר. בעיר כיהנו באדמו"רות רבי אברהם פנחס שלום משושלת אפטא ורבי מנחם מנדל לנדא נכדו של רבי אברהם מטשכנוב, ורבי נתן נחום הכהן רבינוביץ האדמו"ר מקרימילוב.

===בשואה===
ב-4 בספטמבר 1939 נכבשה העיר בידי הגרמנים, ואלו הטילו על יהודיה גזירות שונות, ובהן חובת תשלום סכומי כופר, חובת ביצוע עבודות כפייה והחרמת עסקים, וזאת תוך מעשי התעללות שונים. באפריל 1940 הובאו לעיר כ-600 פליטים יהודים מאזור צ'שין.

בספטמבר 1941 רוכזו כל יהודי העיר בגטו שהוקם בה, אשר מעת לעת רצחו בו הגרמנים יהודים. תוך זמן קצר הצטרפו לגטו יהודי קרומולוב. באמצע שנת 1942 פשטו על הגטו שבעיר אנשי ס"ס ושוטרים פולנים, ושילחו כ-2,000 מיושביו לאושוויץ. בסוף 1942 החלה לפעול בגטו שבעיר מחתרת יהודית של חברי השומר הצעיר, אשר סייעה בניסיונות הברחת יהודים מהגטו למעבר הגבול של סלובקיה. במהלך השנה הובאו לגטו יהודי לאזי הסמוכה.

באוגוסט 1943 גירשו אנשי ס"ס ושוטרים פולנים את כ-6,000 עד 7,000 היהודים שנותרו בגטו שבעיר לאושוויץ, תוך רצח אנשי היודנרט במקום. כ-500 עובדי כפייה שהושארו בגטו שולחו לאושוויץ ב-18 באוקטובר 1943.

==קישורים חיצוניים==

* 
* 
* [https://web.archive.org/web/20180513201600/http://moreshet.pl/he/node/722 זוויירצ'ה] ב[https://web.archive.org/web/20151026025431/https://web.archive.org/web/20180513201600/http://moreshet.pl/ אתר מרכז מורשת יהדות פולין]
* 
* 
* 
* 

קטגוריה:שלזיה (פרובינציה): ערים
קטגוריה:קהילות יהודיות בפולין
קטגוריה:גטאות בפולין
קטגוריה:אתרי מרידות יהודים בשואה
אמרי זרטל

אמרי זרטל (נולד ב-1964) הוא מעצב גרפי, צלם ומאייר ישראלי, שזכה לעיקר פרסומו כמעצב עטיפות ספרים. מעצב עטיפות הספרים של הוצאת הספרים "כנרת זמורה-ביתן דביר".

==ביוגרפיה==
זרטל נולד בקיבוץ עין שמר. בנם של יהודית והארכאולוג אדם זרטל, ונכדו של משה (מְיֶיטֶק) זרטל (זילברטל), ממנהיגי "השומר הצעיר" בוורשה ובארץ ישראל, מבקר ספרות, עיתונאי ועורך. למד בבית הספר לאמנות קלישר ובמדרשה לאמנות. עסק באיור ובעיצוב עבור העיתונות, עבד מספר שנים בתחום הפרסום. ב-1998 החל להתמקד בעיצוב עטיפות ספרים ולאחר איחוד הוצאות הספרים כנרת וזמורה ביתן, נבחר לשמש כמעצב הראשי שלהן.

במסגרת עבודתו עיצב את עטיפתם של עשרות רבות של ספרים, ונחשב לאחד ממעצבי עטיפות הספרים הבולטים בישראל. שימש גם כמרצה בתוכנית לתואר שני במגמה למו"לות באוניברסיטת בן-גוריון בנגב.

זרטל נשוי ואב לשלוש בנות. מתגורר בכפר סבא.

==עטיפות ספרים שעיצב==
* קיצור תולדות האנושות, ההיסטוריה של המחר, 21 מחשבות על המאה ה-21 - יובל נח הררי
* בשבילה גיבורים עפים, הר האושר - אמיר גוטפרוינד
* אם יש גן עדן - רון לשם
* סטוקהולם - נעה ידלין
* ילדי חצות, בושה - סלמאן רושדי
* מרד הנפילים, כמעיין המתגבר - איין ראנד (תרגום חדש)
* גדל, אשר, באך - דאגלס הופשטטר
* רקוויאם גרמני - עמוס אילון
* הגווארדיה השחורה - ירון זליכה
* אמא - ענר שלו
* קונוורז'ן - רביב יצחקי
* סודותיו של מורה הנבוכים - מיכה גודמן
* המרגל האבוד והשמלה הירוקה - אלכס פז-גולדמן
* מדד הפחד - רוברט האריס
* מקהלה הונגרית - יגאל שוורץ
* שומר אמונים - ג'ון לה קארה
* מלכים ג - יוכי ברנדס
* פרסי ג'קסון וגנב הברק - ריק ריירדן

==גלריה של עטיפות ספרים שעיצב==
<gallery caption="" widths="150px" heights="150px" perrow="4">
קובץ:כריכת קיצור תולדות האנושות.jpg|קיצור תולדות האנושות מאת יובל נח הררי
קובץ:הגווארדיה השחורה.jpg|הגווארדיה השחורה מאת ירון זליכה
קובץ:The Fear Index he.jpg|מדד הפחד מאת רוברט האריס
קובץ:MakhelaHungarit.jpg|מקהלה הונגרית מאת יגאל שוורץ
קובץ:You are Here he.jpg|אתה נמצא כאן מאת כריסטופר פוטר
קובץ:Matmon haozarot.jpg|מטמון האוצרות המתמטיים של פרופסור סטיוארט מאת איאן סטיוארט
קובץ:Shomer emunim he.jpg|שומר אמונים מאת ג'ון לה קארה
קובץ:Kings3.jpg|מלכים ג מאת יוכי ברנדס 
</gallery>

==קישורים חיצוניים==
* 
* 
* 
* [https://web.archive.org/web/20151121190314/http://the-edge.co.il/gallery/2010/Book.htm אמרי מעצב ספרים], תערוכה על יצירתו
* טל מרמלשטיין, [https://web.archive.org/web/20151126154257/http://the-edge.co.il/gallery/2010/Book_article.pdf חיים בתוך עטיפה], ישראל היום, 22 ביוני 2010
* יגאל שוורץ, [http://www.artportal.co.il/?CategoryID=127&ArticleID=1074&Page=1 הקוסם]: על אמרי זרטל, באתר "ארטפורטל"
* [http://www.artportal.co.il/?CategoryID=557&ArticleID=1072 אמרי זרטל מעצב ספרים, עטיפת הספר - המקום שבו נפגש עולם הספרות עם עולם האמנות החזותית], באתר "ארטפורטל"
* אמרי זרטל, [http://www.artportal.co.il/?CategoryID=127&ArticleID=1075&Page=1 הכל משפיע עלי], על עבודתו
* [http://nuritha.co.il/he/node/24507 ריאיון על עבודתו], באתר "נוריתה"

==הערות שוליים==

קטגוריה:גרפיקאים ישראלים
קטגוריה:מאיירים ישראלים
קטגוריה:צלמים ישראלים
קטגוריה:עורכים ישראלים
קטגוריה:בוגרי המדרשה לאמנות
קטגוריה:עין שמר: אישים
קטגוריה:ישראלים שנולדו ב-1964
ארטמיסינין

ארטמיסינין (באנגלית: Artemisinin), הידועה גם בשם קינגאשו, והתרופות שנגזרות ממנה (ACTs) הן התרופות בעלות הפעולה המהירה ביותר מבין התרופות שנועדו לטיפול בפלסמודיום פלציפרום "(Plasmodium falciparum)", הPlasmodium שגורם למלריה. תרופות אלו נחשבות היום לטיפול סטנדרטי בעולם כנגד הפלסמודיום פלציפרום. מרכיב הארתימיסין מבודד מצמח הלענה או בכינוי אחר ה-sweet wormwood, שנעשה בו שימוש ברפואה הסינית המסורתית. צמח זה נזכר בספרי ההדרכה הסינית בטיפולים אמבולטוריים מאז 340 שנה לטיפול בחום.
תרופה זו התגלתה על ידי טו יויו, מדענית סינית, אשר זכתה בפרס נובל לפיזיולוגיה או לרפואה בזכות גילוי זה.

== שימושים רפואיים ==
=== מלריה לא מסובכת ===
אפשר להשתמש בארטמסנין כתרופה נפרדת אבל זה יעלה את הסיכוי להתפרצות מחודשת, ולכן כדאי יותר להשתמש בשילוב עם תרופות אחרות שפעולתן לסלק את הטפיל מהגוף. ארגון הרפואה העולמי המליץ על שימוש בטיפולים משולבים ארטמיסיניים (ACTs) כטפול קו ראשון כנגד פלסמודיום פלציפרום.
אין שימוש פרופילקטי בארטמיסנינים בגלל מחצית חיים קצרה מאוד שזה דורש הזרקה רב-פעמית ביום, דבר שאינו יעיל.

=== מלריה חמורה ===
הזרקה תוך-ורידית או תוך-שרירית לתרופה ארטיסונאת הוכחה כיעילה יותר מהשימוש בכינין בניסויים גדולים, אקראיים ומבוקרים במבוגרים ובילדים.
בכל המחקרים שנשוי להשוות בין שתי תרופות אלו, לארטסונאת יש שיעור תמותה כ-30% יותר נמוך מזה של כינין.. סיבות להבדל הזה כוללות הפחתת שכיחות של היפוגליקמיה, החדרה קלה יותר ופעולה מהירה יותר כנגד טפילים אלו. ארגון הבריאות העולמי ממליץ על שימוש בארטסונאת כטיפול בכל המקרים של מלריה חמורה.

=== טיפול סרטני ===
בימים האלו מתבצעים הרבה מחקרים לחקור את ארטמיסנין כתרופה לטפול בסרטן.

=== תולעים טפיליות ===
גילוי הארטמיסנין נעשה בזמן חיפוש על תרופות נגד עלקת הבילהרציה (תולעת טפילית המתיישבת בכלי הדם של היונקים) המהווה מספר שתיים בשכיחות למחלות מזהמות אחרי המלריה.

== תופעות לוואי ==
בדרך כלל הגוף מגלה סבלנות טובה כלפי תרופת ארטמיסינין במינון המבוקש לטיפול במלריה.

== מנגנון פעולה ==
היום משתמשים, לרוב, בארטמיסינין כפרו-דראג לחומר הביולוגי המטבוליט Dihydroartemisinin, הנעשה פעיל בשלב של הימצאות הטפיל תוך תאי הדם האדומים. אף על פי שאין הסכמה כללית לגבי מנגנון הפעולה של ארטמיסינין ועל כך שהוא גורם להריגתו של הטפיל, עלו כמה הוכחות לפיהן ארטמיסינין פועל לכאורה על ידי היווצרות ראדיקלים התלויים בגשר האינדופירוקסידי של התרופה. כשהטפיל נכנס לתוך תא דם אדום, הוא צורך את ההמוגלובין בתוך שקי העיכול (digestive vacoule) שלו, פעולה שגורמת ליצירת עקה חימצונית.
התבנית של ארטמיסנין יש קבוצה של לקטון פרוקסידי שבמגע שלו עם ריכוז גבוה של ברזל, הנמצא בתאים סרטניים, נהפך ללא יציב ואז משחרר צורוני חמצן תגובתי.

== קישורים חיצוניים ==

* 

== הערות שוליים ==
<blockquote>
<div style="text-align: left; direction: ltr">

</div>
</blockquote>

קטגוריה:תרופות לטיפול במלריה
חיל האוויר של אוזבקיסטן

חיל האוויר של אוזבקיסטן הוא הזרוע האווירית של צבא אוזבקיסטן. החיל נוסד זמן קצר לאחר התפרקותה של ברית המועצות בשנת 1991, אם כי צבא אוזבקיסטן עצמו הוקם על ידי הממשלה האוזבקית רק בשנת 1992. החיל מנה בן 10,000 ל-15,000 חיילים, רובם ממוצא רוסי, נכון לשנת 1995.

==היסטוריה==

במרץ 1994, רוסיה חתמה על הסכם עם אוזבקיסטן בו הצהירה שתאמן את טייסי חיל האוויר. נכון לאותה השנה, 13 בסיסי חיל האוויר היו פעילים ברחבי אוזבקיסטן. תורת הלחימה של החיל אומצה מזו של חיל האוויר הסובייטי. 

במהלך מלחמת האזרחים בטג'יקיסטן בשנת 1992, ממשלת טג'יקיסטן זכתה לתמיכה מאוזבקיסטן. מסוקי החיל סייעו להדוף את הכוחות המורדים המוסלמים. בהמשך, כוחות נוספים של החיל הרסו את מעוזי המורדים במזרח המדינה. כתוצאה מהסיוע, חבר במשרד הביטחון האוזבקי נהיה לחבר גם במשרד הביטחון של טג'יקיסטן.

הודות להסכם בין חבר המדינות, רוסיה סייעה לתחזק את מטוסי החיל ומכרה לאוזבקיסטן מטוסי קרב במחיר זול בהרבה מאשר למדינות אחרות, דוגמת ארצות הברית. לצורך לחימה באפגניסטן ובטרור, ממשלת ארצות הברית ונאט"ו בחנו את מטוסי החיל וביצעו תיקונים למטוסים רבים. רוסיה ניסתה למנוע מגעים בין ארצות הברית לאוזביקסטן, במיוחד בוועידה בשנת 2002 שנערכה בטשקנט ובה נכחו חברות תעופה רבות.

המגעים בין ארצות הברית לאוזבקיסטן נכשלו, ואוזבקיסטן דחתה את הצעתה של ארצות הברית לסייע לה בתיקון מסוקי החיל.

==מטוסים ומסוקים==

{| class="wikitable"
|-
! שם כלי הטיס !! ארץ מוצא !! סוג !! בשירות
|-
! style="align: center; background: lavender;" colspan="7"|מטוסי קרב 
|-
| מיג-29 || רוסיה || מטוס קרב רב-משימתי || 39
|-
| סוחוי 25 || רוסיה || מטוס תקיפה || 20
|-
| סוחוי 27 || רוסיה || מטוס קרב || 30
|-
! style="align: center; background: lavender;" colspan="7"|מטוסי תובלה
|-
| אנטונוב An-12|| אוקראינה || מטוס תובלה כבד || 2
|-
| אנטונוב An-26 || אוקראינה || תובלה || 4
|-
| איליושין Il-76 || רוסיה || מטוס תובלה כבד || 3
|-
! style="align: center; background: lavender;" colspan="7"|מסוקים
|-
| מיל מי-8 || רוסיה || מסוקי רב-משימתי || 40
|-
| מיל מי-24 || רוסיה || מסוק קרב || 25
|}

==קישורים חיצוניים==

*
אוזבקיסטן
הארמייה החמישית (ורמאכט)

הארמייה החמישית הייתה ארמייה גרמנית שפעלה במלחמת העולם השנייה.

== היסטוריה ==
הארמייה הוקמה ב-25 באוגוסט 1939, ולמפקדה מונה גנרל קורט ליבמן. הארמייה השתתפה בהגנת קו זיגפריד בחזית המערבית כחלק מקבוצת ארמיות C. לאחר המערכה בפולין פורקה הארמייה, ועל בסיס מטה הארמייה הוקמה מפקדת משמר הגבולות מרכז, שממנה הוקמה הארמייה ה-18.

==סדר הכוחות==
בפרוץ מלחמת העולם השנייה ב-1 בספטמבר 1939, כללה הארמייה את היחידות הבאות:
{| class="wikitable" border=0 
! ארמייה
! קורפוס
! דיוויזיה
|-
| ROWSPAN=15 | הארמייה החמישית
| ROWSPAN=2 | הקורפוס ה-5
| הדיוויזיה ה-22
|-
| הדיוויזיה ה-225
|-
| ROWSPAN=1 | הקורפוס ה-6
| רגימנט הגבולות ה-16
|-
| ROWSPAN=4 | הקורפוס ה-27
| הדיוויזיה ה-16
|-
| הדיוויזיה ה-69
|-
| הדיוויזיה ה-211
|-
| הדיוויזיה ה-216
|-
| ROWSPAN=1 | הקורפוס ה-30
| יחידת משמר הגבולות ה-9
|-
| ROWSPAN=5 | מפקדת הכוחות בהרי אייפל
| הדיוויזיה ה-26
|-
| הדיוויזיה ה-86
|-
| הדיוויזיה ה-227
|-
| יחידת משמר הגבולות אאכן
|-
| יחידת משמר הגבולות מיין
|-
| ROWSPAN=2 | עתודת הארמייה
| הדיוויזיה ה-58
|-
| הדיוויזיה ה-87
|}

==מפקדים==
* קורט ליבמן (25 באוגוסט 1939 - 13 באוקטובר 1939)

==ראו גם==
* קו זיגפריד
* הארמייה החמישית (האימפריה הגרמנית)

==קישורים חיצוניים==
* [http://www.lexikon-der-wehrmacht.de/Gliederungen/Armeen/5Armee-R.htm הארמייה החמישית] באתר lexikon-der-wehrmacht 

==הערות שוליים==

5
קטגוריה:זירת מערב אירופה במלחמת העולם השנייה
שפרגביט

שלט משנות ה-40 האוסר על הכניסה לשפרגביט
מפת הפארקים הלאומיים של נמיביה. שפרגביט מסומן "21".
קשת בוגנפלס, בחוף השפרגביט
השפרגביט (בגרמנית: Sperrgebiet; מילולית: "אזור אסור"), מכונה גם אזור יהלומים 1 (באנגלית: Diamond Area 1), הוא אזור בשטח של כ-26 אלף קמ"ר בדרום-מערב נמיביה, המיועד לכריית יהלומים ועל כן הכניסה אליו אסורה. גבולו הדרומי של השפרגביט הוא גבולה הדרומי של נמיביה, עם דרום אפריקה, לאורך נהר אורנג'. גבולו המערבי הוא האוקיינוס האטלנטי, לאורך של כ-320 ק"מ, עד כ-70 צפונית לעיר לידריץ. 

==היסטוריה==
ב-1884 הקימה הקיסרות הגרמנית את המושבה דרום-מערב אפריקה הגרמנית, בשטחה של נמיביה של ימינו. לאחר גילוי יהלומים בדרום-מערב המושבה, קבעו הגרמנים בשנת 1908 כי כריית היהלומים תתבצע באופן בלעדי על ידי חברת דויטשה דיאמנטנגזלשאפט (Deutsche Diamantengesellschaft; "חברת היהלומים הגרמנית"), והגדירו לשם כך את גבולות האזור האסור. האזור נשאר בידי גרמניה רק שנים ספורות. זמן קצר לאחר פרוץ מלחמת העולם הראשונה, בשנת 1914, נענתה דרום אפריקה לבקשת בריטניה, ופלשה לדרום-מערב אפריקה הגרמנית. המערכה באזור נמשכה קרוב לשנה, עד שב-9 ביולי 1915 נכנעו הגרמנים. דרום אפריקה הנהיגה מדיניות זהה בשפרגביט, אך העבירה את זכויות הכרייה לתאגיד הדרום אפריקאי דה בירס. דרום אפריקה שלטה בדרום-מערב אפריקה במשך מרבית המאה ה-20, תחילה מכוח מנדט של חבר הלאומים, ולאחר מכן שלטון דה פקטו שלא הוכר על ידי הקהילייה הבינלאומית.

ב-1990 העניקה דרום אפריקה לנמיביה עצמאות. זיכיון הכרייה בשפרגביט הועבר לתאגיד חדש, נאמדב (Namdeb), בבעלות משותפת של ממשלת נמיביה ותאגיד דה בירס.

==הגן הלאומי==
בשנת 2004 הוכרזו שטחי השפרגביט כגן לאומי. נוכחותו הדלילה של האדם באזור אפשרה לאוכלוסיית בעלי החיים באזור לשגשג. בין היתר מצויים בשפרגביט ראמי צבי, דלגנים, צבועים חומים, שלצדפים אפריקנים, עפרוני דיונות, ועוד. כן גדלים בשפרגביט 776 מיני צמחים, מהם 234 אנדמיים לדרום-מערב נמיביה.

על אף ההכרזה על השפרגביט כגן לאומי, הוא עדיין מוגדר כאזור סגור, פרט לעוסקים בכריית היהלומים, ולא ניתן לבקר בו ללא אישורה של חברת נאמדב.

==יישובים==
היישוב היחיד הקיים כיום בשטח השפרגביט הוא העיירה אורניימונד, שבקצה הדרום-מערבי שלו, בסמוך לשפך נהר אורנג' ולגבול עם דרום אפריקה. עד 2012 נוהלה העיירה בידי נאמדב (ולפני כן בידי דה בירס), ורק באותה שנה הוקמה רשות מקומית שראשה ומועצתה נבחרו על ידי התושבים. העיר לודריץ, שבצפון-מערב השפרגביט, וכן כביש הגישה אליה, מהווים מובלעת שהשפרגביט משתרע מצפון ומדרום להם. 

ערי כורים נוספות שהיו בשפרגביט ננטשו עם השנים והיו לערי רפאים. הידועה שבהן, קולמנסקופ, מצויה בסמוך ללודריץ, ונגישה לציבור הרחב.

==קישורים חיצוניים==

* 

קטגוריה:נמיביה: היסטוריה
קטגוריה:נמיביה: כלכלה
קטגוריה:נמיביה: גאוגרפיה
קטגוריה:יהלום
מירה אריאל

מירה אריאל היא פרופסור אמריטה בחוג לבלשנות באוניברסיטת תל אביב, המתמחה בפרגמטיקה ובחקר קוגניטיבי של השפה ושימושיה.

==ביוגרפיה==
בשנת 1976 סיימה לימודי תואר ראשון בספרות אנגלית ובבלשנות באוניברסיטת תל אביב.
בשנת 1978 סיימה לימודי תואר שני בבלשנות באוניברסיטת פנסילבניה בהנחיית הבלשנית האמריקאית אלן פרינס. התזה שלה עסקה בהבדלים הדקדוקיים והפרגמטיים בין מילות השעבוד העבריות "אשר" ו-"ש". בשנת 1986 סיימה לימודי תואר דוקטור בהנחיית אלן פרינס וטניה ריינהרט. הדיסרטציה שלה לדוקטורט עסקה בסימון פרגמטי של מידע נתון בשיח. המשיכה לפוסט דוקטורט באוניברסיטת לונדון.

לאורך השנים פרסמה מספר חיבורים משפיעים בתחומה, ובשנת 2010 הוציאה לאור ספר יסוד בשם "Defining Pragmatics", אשר מנסה לאתגר את ההגדרות המסורתיות של תחום הפרגמטיקה ואת גבולותיה. הספר יצא לאור בהוצאת אוניברסיטת קיימברידג'.

אריאל מלמדת בלשנות באוניברסיטת תל אביב משנת 1978. בשנת 1988 מונתה למרצה, בשנת 1992 עלתה לדרגת מרצה בכיר, בשנת 1998 מונתה לפרופסור חבר ובשנת 2006 מונתה לפרופסור מן המניין. מאז שנת הלימודים תשע"ו מכהנת כראש החוג לבלשנות. בנוסף היא עומדת בראש התוכנית ללימודים קוגניטיביים של השפה ושימושיה במסגרת בית הספר למדעי התרבות, אשר מיועדת לתלמידי מחקר. היא בין הבלשנים הבודדים בישראל שגישתם פונקציונליסטית ולא גנרטיבית קלאסית.

==קישורים חיצוניים==
* 
* [http://www.tau.ac.il/~mariel/ מירה אריאל], אתר אישי

==הערות שוליים==

קטגוריה:בעלות תואר דוקטור מאוניברסיטת תל אביב
קטגוריה:בעלי תואר דוקטור מאוניברסיטת תל אביב
קטגוריה:בוגרות אוניברסיטת פנסילבניה
קטגוריה:בוגרי אוניברסיטת פנסילבניה
קטגוריה:סגל אוניברסיטת תל אביב: לשון עברית ובלשנות שמית
קטגוריה:בלשניות ולשונאיות ישראליות
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
קטגוריה:חברי האקדמיה אירופיאה
יוניטי (מנוע משחק)

יוניטי (באנגלית: Unity) הוא מנוע גרפי חוצה־פלטפורמות שפותח על ידי יוניטי טכנולוגיות ומשמש לפיתוח משחקי וידאו למחשב, קונסולות, טלפונים חכמים ואתרי אינטרנט. בהתחלה פורסם רק עבור OS X, בכנס המפתחים העולמי של אפל בשנת 2005, ומאז נוספה למנוע תמיכה במגוון פלטפורמות נוספות. עד גרסה 5, יוניטי הייתה ערכת הפיתוח של ה־Wii U כברירת מחדל.

יוניטי עושה שימוש בשפת התכנות #C כשפת התכנות של ממשק תכנות היישומים.

בעבר המנוע השתמש בשפות UnityScript (גרסה של שפת התכנות JavaScript שהותאמה לשימוש כשפת תכנות ממשק המשתמש של המנוע) ובשפת התכנות Boo. התמיכה ב־Boo הופסקה בגרסה 5 של המנוע, עקב מיעוט משתמשים, והתמיכה ב-UnityScript הופסקה בגרסה 2017.1.

קיימות גם הרחבות ליוניטי שמאפשרות להשתמש ב"שפה גרפית", ללא צורך בכתיבת קוד, בדומה לשפה הגרפית Blueprints הקיימת במנוע המתחרה הבולט, Unreal Engine. 

יוניטי כוללת כעת באופן רשמי את ההרחבה Bolt שמאפשרת להשתמש ב"שפה גרפית". בעבר היה צורך לקנות את ההרחבה בנפרד, אך כעת היא ניתנת בחינם למשתמשי Unity<ref></ref>.

יוניטי הם הבעלים של Unity Asset Store, חנות מקוונת שבה ניתן למכור ולקנות נכסים כגון קוד, מודלים תלת־ממדיים, אפקטים חזותיים ועוד.

משחקים מפורסמים רבים נוצרו בעזרת יוניטי, ביניהם: Rust, Subnautica, Overcooked, Kerbal Space Program, Hollow Knight, cuphead, Crossy Road, Hearthstone ,Subway Surfers ו-Among Us.

בנובמבר 2021, רכשה יוניטי טכנולוגיות את חברת האפקטים החזותיים WETA Digital, הידועה בעבודתה על שוברי קופות עתירי אפקטים כגון שר הטבעות, משחקי הכס וסרטים ביקום הקולנועי של מארוול. יוניטי הכריזה שזו תעזור לפתח כלים גרפיים למנוע שיסייעו לה לייצר תוכן למטאוורס.<ref></ref>

==== עמלת התקנה ====
בספטמבר 2023 הודיעה יוניטי טכנולוגיות על שינויים במודל העסקי שלה למנוע המשחק ובתנאי השימוש בו למפתחים, המתוכננים לחול מינואר 2024. לפי התוכנית, משחקים הבנויים על המנוע יוכפפו ל"עמלת התקנה" או "עמלת זמן ריצה" (runtime fee), שתחושב לפי מספר ההתקנות שלו, ותיגבה ממפתחיו על בסיס חודשי – החל ממספר התקנות וסך רווחים שמשחקים יגרפו. לפי יוניטי, מונטיזציה של זמן הריצה הוא הכרחי כדי "לאפשר ליוצרים לשמר את רווחיהם הכספיים מההתקשרות עם המשתמשים [מ על גבי פלטפורמת יוניטי]". הצעדים הללו נחשבים למנוגדים למדיניות "ללא תמלוגים" של יוניטי עצמה, כלשונו של המנכ"ל ג'ון ריצ'יטלו, עוד מ-2015.

השינויים הצפויים בתנאי השימוש גררו ביקורת קשה ממפתחי משחקים שהשתמשו בפלטפורמה במשך שנים, בייחוד כלפי האופן שבו העמלה תחושב ותיגבה, וההשלכות הצפויות כלפי גרסאות דמו של משחקים, וכן משחקים במודל פרימיום (freemium) והפצות מסוג bundle ללא כוונות רווח. בתגובה, יוניטי פרסמה הצהרה להבהרת כוונתה ב"התקנה" של משחק, והודיעה שבנדלים ומשחקים ללא כוונות רווח לא יחויבו בתשלום העמלה. מפתחי משחקי אינדי רבים, ביניהם Innersloth, מפתחת "Among Us" ו-Mega Crit, מפתחת "Slay the Spire", הודיעו שיעברו למנועי משחקים אחרים. Massive Monster, מפתחת "Cult of the Lamb" הודיעה גם היא, כי תסיר את המשחק בתגובה לשינויים.

Mega Crit העירה כי יוניטי הסירה מספריית ה-GitHub שלה מאגר שאפשר למפתחים לעקוב אחרי שינויים בתנאי השימוש שלה באמצעות בקרת גרסאות, והאשימה את יוניטי כי עשתה כן כדי להחיל את המודל העסקי החדש שלה למפרע.

== קישורים חיצוניים ==

* 

* [https://web.archive.org/web/20200306131854/https://www.assetstore.unity3d.com/ חנות הנכסים הרשמית] (באנגלית)

==הערות שוליים==

קטגוריה:תוכנות ליצירת משחקים
קטגוריה:מנועי משחק
.es

es. היא סיומת האינטרנט הלאומית של שמות התחום (domain name) של אתרי אינטרנט הרשומים בספרד. הסיומת נרשמה בשנת 1988. הסיומת מנוהלת על ידי ארגון ESNIC הספרדי.

תחת סיומת זו ניתן לרשום גם אתרים עם סיומת אינטרנט משנית. בעבר חלו הגבלות על הרשמת אתרים עם סיומת אינטרנט משנית, ורק אדם שהיה לו קשר כלשהו עם ספרד יכול היה לרשום אתר בסיומת זו. בשנת 2005 הוסרה ההגבלה לאחר הליך רב-שלבים, שבסופו הרשמת אתרים בסיומת משנית ספרדית הייתה פתוחה מכל מקום ברחבי העולם.

==סיומות אינטרנט משניות==
קיימות מספר סיומות אינטרנט משניות בספרד:
* com.es. - פתוח לכל המבקשים (מיועד לגופים מסחריים)
* nom.es. - פתוח לכל המבקשים (מיועד לעניינים אישיים)
* org.es. - פתוח לכל המבקשים (מיועד לארגונים לא-מסחריים)
* gob.es. - מיועד לגופים ממשלתיים
* edu.es. - עבור מוסדות חינוך

==קישורים חיצוניים==

* 
* [http://www.iana.org/domains/root/db/es.html מידע על הסיומת es. באתר IANA]
* [https://web.archive.org/web/20030618195101/http://www.nic.es/ingles/index.html דף הבית של ארגון ESNIC]

קטגוריה:ספרד: טלקומוניקציה
טרי קאמינגס

רוברט טרל "טרי" קאמינגס (באנגלית: Robert Terrell "Terry" Cummings; נולד ב-15 במרץ 1961) הוא כדורסלן עבר אמריקאי ששיחק במשך 18 עונות בליגת ה-NBA מעמדת הפאוור פורוורד.

==קריירה מקצועית==
קאמינגס נבחר בבחירה השנייה בדראפט ה-NBA לשנת 1982 על ידי סן דייגו קליפרס. בעונת הרוקי שלו פתח קאמינגס בחמישיית הקבוצה, לצד חבר היכל התהילה לעתיד ביל וולטון והפורוורד המבטיח טום צ'יימברס. לאורך העונה העמיד קאמינגס ממוצעים של 23.7 נקודות ו-10.4 ריבאונדים, שהתבררו מאוחר יותר כשיאי הקריירה שלו, ובסיום העונה זכה בפרס רוקי העונה. על אף הדומיננטיות של הקו הקדמי של הקליפרס, הקבוצה סיימה את העונה במאזן ניצחונות שלילי 25-57 שהציב אותם במקום ה-11 באזור המערבי (מתוך 12 קבוצות). בעונה הבאה המשיך קאמינגס להציג יכולת טובה כשקלע 22.9 נקודות למשחק, אך בהיעדרו של צ'יימברס, שהועבר בטרייד לסיאטל, התקשו הקליפרס וניצחו 30 משחקים בלבד.

בסיום עונת , לאחר שנתיים בסן דייגו, הועבר בטרייד למילווקי באקס. יחד עם סידני מונקריף, ריקי פירס וג'ק סיקמה, הפך קאמינגס את הבאקס לאחת הקבוצות החזקות ב-NBA והעפיל עמה לשלב הפלייאוף בכל חמש עונותיו בקבוצה. הישג השיא של קאמינגס עם הבאקס היה בעונת , אז העפילה הקבוצה לגמר המזרח בו הפסידה לבוסטון סלטיקס בתוצאה 4-0. בתקופתו במילווקי השתתף בשני משחקי אולסטאר (1985, 1989), נבחר פעמיים לאחת מחמישיות העונה (1985, 1988) והעמיד ממוצעים של 21.7 נקודות ו-8.3 ריבאונדים למשחק. בעונת סיים קאמינגס במקום החמישי בהצבעה לתואר ה-MVP של העונה הסדירה ב-NBA.

לאחר עונת הועבר קאמינגס לסן אנטוניו ספרס, בטרייד ששלח את אלווין רוברטסון וגרג אנדרסון בכיוון ההפוך. בסן אנטוניו שיחק קאמינגס במשך שש העונות הבאות לצד דייוויד רובינסון, אחד הסנטרים הדומיננטיים של התקופה ב-NBA. בשלוש עונותיו הראשונות בספרס המשיך קאמינגס לספק תרומה מצוינת של 19.3 נקודות ו-8.4 ריבאונדים למשחק, וב-31 בינואר 1990 רשם את משחקו הטוב בקריירה כשקלע 52 נקודות בניצחון קבוצתו על שארלוט הורנטס.

בסיום עונת נפצע קאמינגס בברכו ונאלץ להחמיץ את מרבית העונה הבאה. מאז אותה פציעה חלה ירידה חדה ביכולתו, ועד סיום הקריירה, 8 עונות מאוחר יותר, שימש כשחקן ספסל שקולע כ-7.5 נקודות למשחק. בעונת חזר לשחק במילווקי באקס, ובארבע העונות הבאות שיחק עבור סיאטל סופרסוניקס, פילדלפיה 76', ניו יורק ניקס וגולדן סטייט ווריורס. בסיום עונת , לאחר 18 עונות בליגת ה-NBA, הודיע קאמינגס על פרישה ממשחק. ממוצעיו של קאמינגס לאורך הקריירה עומדים על 16.4 נקודות, 7.3 ריבאונדים ו-1.9 אסיסטים למשחק. בעת פרישתו דורג במקום ה-29 ברשימת קלעי ליגת ה-NBA בכל הזמנים, עם 19,460 נקודות בסך הכול.

==קישורים חיצוניים==

==הערות שוליים==

קטגוריה:כדורסלני סן דייגו קליפרס
קטגוריה:כדורסלני מילווקי באקס
קטגוריה:כדורסלני סן אנטוניו ספרס
קטגוריה:כדורסלני סיאטל סופרסוניקס
קטגוריה:כדורסלני פילדלפיה 76'
קטגוריה:כדורסלני ניו יורק ניקס
קטגוריה:כדורסלני גולדן סטייט ווריורס
קטגוריה:כדורסלני אוניברסיטת דה פול
קטגוריה:משתתפי משחק האולסטאר של ה-NBA
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:בחירות דראפט של סן דייגו קליפרס
קטגוריה:אילינוי: כדורסלנים
קטגוריה:אמריקאים שנולדו ב-1961
פתן אלמוגי בראון

פתן אלמוגי בראון (שם מדעי: Micrurus browni) הוא מין של נחש ארסי ממשפחת הפתניים. הוא שייך לסוג בעל צבעי אזהרה אדומים, צהובים ושחורים. הוא מצוי ממערב מקסיקו ודרומה לאורך אמריקה הלטינית עד לגואטמלה. מקור השם אינו מצבעו (חום באנגלית) אלא משמו של החוקר האמריקאי ברייס בראון (1920–2008).

נחש זה יכול להגיע ל-100 ס"מ אורך, אך רובם באורך 50–70 ס"מ. הוא בעל קשקשים חלקים, ראש ועיניים גדולים וסימני אזהרה בצבעי שחור שמסביבו לבן, צהוב ואדום שלוקח יותר שטחים באורך. הראש שחור ולעיתים ישנו גם סימן צהוב עליהם.

הוא נפוץ מקינטנה רו במקסיקו עד לגואטמלה. הוא נוטה לחיות באזורים לחים בהם הוא יכול לשתות וביערות שונים באזור חיותו.

נחש זה כמו רוב קרוביו הוא אגרסיבי ופעיל יום, מה שעלול לגרום לעימות עם אנשים. הארס שלו קטלני ופוגע בעצבים וברקמות ולעיתים אף גורם למוות. הארס עצמו מיועד להרוג את טרפו הכולל צפרדעים ודו-חיים נוספים, לטאות ואף נחשים אחרים.

==תת-מינים==
ישנם 3 תת-מינים לפתן זה:
*Micrurus browni browni
*Micrurus browni importunus
*Micrurus browni taylori

==קישורים חיצוניים==

* [http://reptile-database.reptarium.cz/species?genus=Micrurus&species=lemniscatus פתן אלמוגי בראון באתר reptile-database.reptarium]

== הערות שוליים ==

קטגוריה:טקסונים שתוארו בידי קרל פטרסון שמידט
קטגוריה:פתניים
קטגוריה:מקסיקו: זוחלים
קטגוריה:בעלי חיים שתוארו ב-1943
קטגוריה:גואטמלה: זוחלים
עכסן דרום-אמריקאי

ראש של העכסן
עכסן דרום-אמריקאי או עכסן נאוטרופי (שם מדעי: Crotalus durissus) הוא מין מהסוג עכסן החי ברחבי אמריקה הדרומית. זהו המין הדרומי ביותר של עכסנים.
== מאפיינים ==
העכסן הדרום-אמריקאי הוא נחש ארסי מאוד. אורכו הממוצע 1.5 מטר אך הוא יכול להגיע גם ל-1.9 מטר. הוא בעל שני פסים אופקיים מאחורי הראש. צבעו בהיר יחסית לשאר העכסנים, בייחוד בקשקשים שבתוך הפסים. כמו לרוב העכסנים גם לנחש זה יש "פעמון" בקצה הזנב. 

הוא מצוי לאורך רוב אמריקה הדרומית מקולומביה וונצואלה עד לצפון ארגנטינה למעט באזור הרי האנדים הקרירים. הוא מצוי בעיקר ביערות טרופיים או סוואנות כמו הסראדו. הוא יכול גם לחיות באזורים יבשים וגם ביערות עננים. הוא יוצא ממחילתו בעיקר בלילה ומחפש יונקים קטנים וזוחלים למאכל.

הנחש יכול להכיש אנשים וההכשה עלולה להיות מסוכנת. לעומת העכסנים של צפון אמריקה, הארס של עכסן זה קטלני, עלול להרוג וגורם לכאבים, פרכוסים, לחץ דם גבוה, בחילות והקאות, עיוורון זמני ואף לעיוורון קבוע.

==תת-מינים==
{| class="wikitable"
|-
! שם !! תת-מין !! אזור גאוגרפי
|-
| עכסן ונצואלה || C. d. cumanensis || ונצואלה וקולומביה
|-
| עכסן דרום אמריקה || C. d. durissus || סוואנות בגיאנה, סורינאם וגינאה הצרפתית
|-
| עכסן מרז'ו || C. d. marajoensis || האי מרז'ו שבברזיל
|-
| עכסן מרידה || C. d. maricelae || מדינת מרידה בוונצואלה
|-
| עכסן הר רוריימה || C. d. ruruima || אזור הר רוריימה בוונצואלה ומצוי ביערות דרומה עד לברזיל
|-
| עכסן קסקבל || C. d. terrificus || דרום ברזיל לאורך יער הגשם ודרומה לפרו, בוליביה, פרגוואי, אורוגוואי וצפון ארגנטינה
|-
| || C. d. trigonicus || סוואנות בגיאנה
|-
| עכסן ארובה || C. d. unicolor || האי ארובה שליד חופי ונצואלה
|-
| עכסן אורקואן || C. d. vegrandis || מדינת מונגס בוונצואלה
|}

==קישורים חיצוניים==

* [http://www.inaturalist.org/taxa/30693-Crotalus-durissus עכסן דרום אמריקאי באתר inaturalist]

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס ליניאוס
קטגוריה:צפעוני גומה
קטגוריה:ברזיל: זוחלים
קטגוריה:ונצואלה: זוחלים
קטגוריה:בעלי חיים שתוארו ב-1758
קטגוריה:בעלי חיים בסראדו
עכסן מרכז-אמריקאי

עכסן מרכז-אמריקאי (שם מדעי: Crotalus simus) הוא מין מהסוג עכסן החי בטבע במקסיקו ובאמריקה המרכזית ומכאן שמו. לעיתים הוא נחשב לתת-מין של עכסן דרום-אמריקאי.

==תיאור==
העכסן בעל פנים מעוגלות וקצרות ולשון ארוכה באמצעותה הוא מרחרח את הסביבה. אורכו הממוצע 140-160 ס"מ אף שהגדולים ביותר הגיעו ל-180 ס"מ. הזכרים גדולים מעט מהנקבות. העכסן הוא בעל קשקשים מחוספסים וגדולים על פני גופו, צבעם אפור או צהוב. כמו רוב העכסנים קצה זנבו בעל "פעמון" באמצעותו הוא מקרקש כדי להפחיד את אויביו - בעיקר עופות דורסים, חתולים, לוטרות וראקונים. הקרקוש מזהיר את אויביו מפני היותו ארסי מאוד. מנה קטנה של ארס מנחש זה יכולה לגרום להתכווצות שרירים, בחילות והקאות, נפיחות של האזור המוכש ולעיתים גם נשירה של האיבר, אך רק לעיתים נדירות יביא העכסן למותו של אדם בריא. הנחש מעדיף לברוח מאנשים או להפחיד אותם ורק כמוצא אחרון ישתמש בארסו.

העכסן מסוגל לחוש חום על ידי גומות מיוחדות בצידי העיניים, דבר המסייע לו לאתר את מזונו: יונקים ועופות קטנים.

הוא חי ביערות פתוחים, מישורים, אזורי סלעים, מדבריות ואזורי חוף במקסיקו ממיצ'ואקאן עד וראקרוס ולאורך חצי האי יוקטן וכן במורד החוף האטלנטי וגם במרכז-אמריקה בבליז, גואטמלה, אל סלוודור, הונדורס, ניקרגואה וקוסטה ריקה. ייתכן שהוא מופיע גם בקולומביה אף שהוא לא נמצא בפנמה.

==תת-מינים ==
*C. s. culminatus
*C. s. simus
*C. s. tzabcan - תת-המין של חצי האי יוקטן

==קישורים חיצוניים==

* [http://reptile-database.reptarium.cz/species?genus=Crotalus&species=simus עכסן מרכז-אמריקאי], ב-reptile-database

== הערות שוליים ==

קטגוריה:טקסונים שתוארו בידי פייר אנדרה לטריי
קטגוריה:בעלי חיים שתוארו ב-1801
קטגוריה:צפעוני גומה
קטגוריה:מקסיקו: זוחלים
קטגוריה:הונדורס: זוחלים
קטגוריה:ניקרגואה: זוחלים
עכסן מערב מקסיקני

עכסן מערב מקסיקני (שם מדעי: Crotalus basiliscus) הוא מין של נחש ממשפחת הצפעיים החי במערב מקסיקו באזורים יבשים. הוא שייך לקבוצת העכסנים המרשרשים בזנבם כדי להפחיד את אויביהם.
== מאפיינים ==
מין זה הוא אחד הגדולים שבעכסנים: אורכו הממוצע 150 ס"מ אך יכול להגיע גם ל-204 ס"מ. הנקבות גדולות וכבדות מהזכרים ומבנה הגוף מגושם וכבד. העכסנים לא מהירים מאוד בתנועה. כמו לרוב העכסנים יש לו שורה של 25-29 רצועות שחורות לאורך הגב ובקצה הזנב ישנו מעין "פעמון" לבן איתו הוא מקרקש. ראשו קטן ומעוגל ובתוכו ניבים ארוכים. צבעו חום בהיר או אפור עד חום כהה וראשו בעיקר אפור. הפרטים הבוגרים בסופו של דבר מקבלים גוון ירוק-זית. 

הנחש חי לאורך מישור החוף המערבי של מקסיקו מסונורה למיצ'ואקאן ויכול לחיות גם במדבריות קקטוסים. הוא יוצא לצוד בלילות כדי לא לאבד מים. הוא מחכה לטרף קטן במארב ומכיש אותו במהירות. הארס מכיל טוקסינים הפוגעים במערכת החיסון והדם והחיה הקטנה מתה מהר מקרישת דם. הכשת הנחש מסוכנת גם לבני-אדם, אך ניתנת לטיפול באמצעות נסיוב הנמצא בבתי-חולים.

== גלריה ==
<gallery mode=packed>
Crotalus-basiliscus-basiliskenklapperschlange.jpg
Mexicaanse koningsratelslang (7468626500) (2).jpg
2009-03-13Crotalus basiliscus224.jpg
2009-03-13Crotalus basiliscus225.jpg
Crotalus-basiliscus-basiliskenklapperschlange2.jpg
</gallery>
==קישורים חיצוניים==

* [http://reptile-database.reptarium.cz/species?genus=Crotalus&species=basiliscus עכסן מערב מקסיקני], בreptile-database

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1864
קטגוריה:טקסונים שתוארו בידי אדוארד דרינקר קופ
קטגוריה:צפעוני גומה
קטגוריה:מקסיקו: זוחלים
קטגוריה:מקסיקו: מינים אנדמיים
צפעון יער נקוד

צפעון יער נקוד (שם מדעי: Bothriopsis taeniata) הוא מין ממשפחת הצפעיים החי באמריקה הדרומית ביערות הגשם שם הוא נפוץ בעיקר בין ענפי העצים. הנחש ירוק ומוסווה ביותר כמו העלים ביער.

== מאפיינים ==
רוב הצפעונים באורך של 100 ס"מ אך יכולים להגיע ל-175 ס"מ במרבי. הזנב בנוי ללפיתת ענפים והוא תופס הרבה מאורך הנחש. הצבע הכללי הוא מאפור בהיר, צהוב וירוק אך הצעירים שחורים או אפורים כהים בעיקר - דבר הנועד להזהיר טורפים כמו ההרפיה שהם ארסיים. על הגב ישנה שורה של קשקשים לבנים קטנים.

צפעון זה חי ביער האמזונאס במדינות: אקוודור, קולומביה, ונצואלה, גיאנה, סורינאם, גינאה הצרפתית, ברזיל, פרו ובוליביה. הוא חי על העצים וניזון מטרף מטפס כמו סנאים, עופות וזוחלים אחרים. הוא מעדיף להיות בחופת הצמרות שם הוא יכול להתחמם בשמש הטרופית ללא הפרעה.
== גלריה ==
<gallery>
Bothriopsis taeniata (2).jpg
Bothriopsis taeniata5.JPG
Bothriopsis taeniata3.JPG
</gallery>

==קישורים חיצוניים==

== הערות שוליים ==

קטגוריה:בעלי חיים שתוארו ב-1824
קטגוריה:טקסונים שתוארו בידי יוהאן גאורג ווגלר
קטגוריה:צפעוני גומה
קטגוריה:ברזיל: זוחלים
קטגוריה:בוליביה: זוחלים
קטגוריה:זוחלים ביער האמזונאס
גומצן אימתן

גֻּמְצָן אֵימָתָן או אימתן איום (שם מדעי: Bothrops atrox) הוא מין של צפע גדול החי ברחבי אמריקה הדרומית. זהו מין של נחש ארסי ביותר, ובני אדם רבים מתו מהכשתו. עקב הקטלניות בה הארס שלו הורג הוא קיבל את שמו.

==תיאור==
אורכו של נחש זה , אך היו מקרים שהגיע לאורך (אצל נקבות) של 140 ואף של . הוא בעל גוף מגושם בעל 23–29 רצועות עור על גבו ומספרם פוחת ככל שמתקרבים לראש נטול הרצועות. הצבע יכול להשתנות מצבע אדמה, זית, חום בהיר, שזוף, צהוב, אפור או שחור. לעיתים רחוקות יהיה גם בצבע חלודה. לנחש ראש מעוגל ובו גומות חישה ליד האף העוזרות לו לחוש בחום גוף של חיות חמות דם.

הגומצן הוא נחש ארסי ביותר והרג לא מעט אנשים. הנחשים מסתתרים לעיתים בתוך מטעי בננות או קפה שם עובדים פועלים והנחש המוסווה והשקט שמופרע על ידי האדם מכיש במהירות. בארס ישנו מרכיב הנקרא המוטוקסין המורכב מחלבונים ופוגע במערכת הדם ומערכת העצבים וגורם לקרישת דם. תסמינים להכשה כוללים בחילות, הקאות, התעלפויות ורעידות בכל הגוף. עם זאת, ישנו נסיוב נפוץ לנחש והוא יכול להציל את המוכש אם יגיע לבית חולים בזמן.

הנחש עצמו מעדיף להכיש את טרפו - בעיקר יונקים ועופות קטנים וגם לטאות, צפרדעים ונחשים אחרים אותם הוא הורג במהירות. הנחש ממתין לטרף במארב כשהוא מסווה ואז מתקיף במהירות ומחכה שהארס יפעל.

==קישורים חיצוניים==

קטגוריה:טקסונים שתוארו בידי קארולוס ליניאוס
קטגוריה:צפעוני גומה
קטגוריה:ברזיל: זוחלים
קטגוריה:סורינאם: זוחלים
קטגוריה:זוחלים ביער האמזונאס
קטגוריה:בעלי חיים שתוארו ב-1758
גומצן אורוטו

גומצן אורוטו (שם מדעי: Bothrops alternatus, לעיתים נקרא גם אימתן אורוטו) הוא מין של צפע מתת-משפחת צפעוני גומה, החי ביערות גשם וביצות באמריקה הדרומית. הוא ארסי מאוד ותוקפני מה שנתן לו את הכינוי אימתן.

== מאפיינים ==
נחש זה מוצק וגדול מאוד ויכול להגיע לאורך 2 מ' אבל באופן כללי אורכו הוא 80-120 ס"מ. הנקבות גדולות וכבדות יותר מהזכרים. הוא בעל רצועות שחורות של קשקשי גב לאורך הגוף הן מלמעלה והן מלמטה וגם כמה על הפנים. צבעו יכול להיות חום, שזוף או אפור ואף בצבע זית. הראש בדרך כלל שחור או חום למעט האזורים התחתונים הלבנים. נחש זה נע באופן מגושם מעט עם צוואר הפונה מעלה בתנועה. הוא חי בעיקר על קרקע היער.

הנחש חי ביערות גשם, יערות שפילה, ביצות רדודות ומישורים לחים ואף לאורך החופים בדרום מזרח ברזיל, פרגוואי, אורוגוואי וצפון ארגנטינה במדינות: בואנוס איירס, קטמרקה, קורדובה, קוריינטס, צ'אקו, אנטרה ריוס, פורמוסה, לה פמפה, מיסיונס, סן לואיס, סנטה פה, סנטיאגו דל אסטרו וטוקומאן.

נחשים אלה בניגוד לרוב הזוחלים ממליטים ולדות חיים. בדרך כלל שתי המלטות בעונת רבייה אחת, בהן 3-12 צאצאים העוזבים את הוריהם אחרי הבקיעה.

הם ציידים קטלניים בעיקר עקב הארסיות שלהם שמפחידה גם אנשים החיים באזורם. בשל הארס והקולות המפחידים שהוא עושה כשהוא מתגונן הנחש קרוי לעיתים "אימתן". אך הוא משתמש בארס בעיקר כדי לקטול את טרפו ורק כשפוגעים בו הוא יכיש.

==קישורים חיצוניים==

* [http://reptile-database.reptarium.cz/species?genus=Bothrops&species=alternatus גומצן אורוטו בreptile-database]
* [http://www.toxinology.com/fusebox.cfm?fuseaction=main.snakes.display&id=SN0385 גומצן אורוטו באתר toxinology]
* [http://www.gifte.de/Gifttiere/bothrops_alternatus.htm גומצן אורוטו באתר gifte]

קטגוריה:ערכים שבהם תבנית בריטניקה אינה מתאימה
קטגוריה:צפעוני גומה
קטגוריה:בעלי חיים שתוארו ב-1854
קטגוריה:ברזיל: זוחלים
קטגוריה:זוחלים ביער האמזונאס
קטגוריה:בעלי חיים בסראדו
צפעון חזירי מקורנן

צפעון חזירי מקורנן (שם מדעי: Porthidium nasutum) הוא מין של צפע החי בטבע ממקסיקו ולאורך אמריקה המרכזית עד לצפון אמריקה הדרומית. אפו מזכיר מעט חוטם של חזיר. לנחש זה אין תת-מינים מוכרים.
== מאפיינים ==
אלו נחשים קטנים יחסית שאורכם 40-60 ס"מ בממוצע כאשר הנקבות גדולות במעט מהזכרים. נחשים אלו חיים ביער וניזונים מטרף קטן מהם. צבעם ורוד עד צהבהב עם רצועות חומות. בין העיניים לנחיריים ישנן גומות החשות בחום של חיות אחרות מה שעוזר לנחש לכוון ולהתביית על טרפו - יונקים, ציפורים קטנות וזוחלים. הצפעון ארסי מאוד אך בדרך כלל נמנע ממגע עם האדם. כפי ששמו מרמז הצפעון בעל חוטם הפונה מעלה ומזכיר חזיר והוא גם בעל "קרניים" מסביב לעיניו.

נחשים אלה נמצאים רק ביערות גשם עד לגובה 900 מטר. הם חיים בין הענפים או על קרקע היער ויוצאים בעיקר בשעות החשיכה.

מצב השימור של נחשים אלה הוא ללא חשש, אך כריתת היערות עלולה בעתיד לפגוע בהם ובטרפם.

==קישורים חיצוניים==

* [http://reptile-database.reptarium.cz/species?genus=Porthidium&species=nasutum צפעון חזירי מקורנן], באתר reptile-database

== הערות שוליים ==

קטגוריה:צפעוני גומה
קטגוריה:מקסיקו: זוחלים
קטגוריה:ניקרגואה: זוחלים
קטגוריה:פנמה: זוחלים
קטגוריה:זוחלים ביערות הגשם של אמריקה המרכזית
קטגוריה:בליז: זוחלים
גומצן מרכז-אמריקאי

גומצן מרכז-אמריקאי (שם מדעי: Lachesis stenophrys) הוא מין של נחש ארסי מאוד החי באמריקה המרכזית. למין זה אין תת-מינים מוכרים.
== מאפיינים ==
נחש זה הוא גדול וקרובו של הגומצן הענק, אך קטן מעט ממנו. אורכו יכול להגיע ל-200-330 ס"מ ולעיתים אפילו יותר כשהאורך המרבי יכול להגיע ל-360 ס"מ. הוא בעל ראש קצר וחוטם מעוגל ורחב וצבעו כהה מעט יותר מהגומצן הענק.

הנחש חי ביערות הגשם של מרכז-אמריקה ביערות שפילה בדרום ניקרגואה, קוסטה ריקה ופנמה כולל בשפילה הפסיפית של מרכז ומזרח פנמה. הוא חי ביערות שבדרך כלל קרובי למקווי מים וממתין במארב לטרפו הקטן הכולל זוחלים קטנים ויונקים בעיקר. ארסו הקטלני הורג את טרפו תוך דקות ספורות והוא יכול גם להרוג אנשים, אך בדרך כלל הם לא חיים בקרבה לאדם.

==קישורים חיצוניים==

* [http://www.icp.ucr.ac.cr/index.php?option=com_content&view=article&id=38%3Alachesis-stenophrys-matabuey-o-cascabel-muda&catid=1&Itemid=37&lang=es גומצן באתר icp]
* 

קטגוריה:בעלי חיים שתוארו ב-1875
קטגוריה:טקסונים שתוארו בידי אדוארד דרינקר קופ
קטגוריה:צפעוני גומה
קטגוריה:ניקרגואה: זוחלים
קטגוריה:קוסטה ריקה: זוחלים
קטגוריה:זוחלים ביערות הגשם של אמריקה המרכזית
גומצן (לכסיס)

גומצן (שם מדעי: Lachesis מוכר גם כגומצן ענק ואימתן ענק) הוא סוג של נחשים ארסיים החיים רק בדרום ובמרכז אמריקה. בסוג זה מוכרים 3 מינים של נחשים ארסיים ביותר.

אלו הם נחשים גדולים באורך ממוצע של 2-2.5 מ' ויכולים להגיע ליותר מ-3.5 מ' והם קרובים במשקלם (3-5 ק"ג) למיני הביטיס הגדולים או לגדולים שבעכסנים. הם ארסים ביותר ויכולים (וגם עושים זאת) לקטול אנשים במהירות גדולה והם ממלאים כמות ארס רבה בכל נשיכה. אך הם לא מתראים עם אנשים לעיתים קרובות והדיווחים על הכשות מנחשים אלה די נדירים למרות שהם בהחלט ייתכנו.

==מיני הגומצן==
*גומצן שחור ראש (Lachesis melanocephala)
*גומצן ענק (Lachesis muta)
*גומצן מרכז אמריקאי (Lachesis stenophrys)

==קישורים חיצוניים==

* 

קטגוריה:בעלי חיים שתוארו ב-1803
קטגוריה:טקסונים שתוארו בידי פרנסואה מארי דודין
קטגוריה:צפעוני גומה
גומצן ענק

גומצן ענק (שם מדעי: Lachesis muta) הוא מין של נחש ארסי דרום אמריקאי גדול, אחד מהמסוכנים ביותר בנחשי העולם החדש.

== מאפיינים ==
נחשים אלו מגיעים בדרך כלל לאורך 2-2.5 מטרים אך גם פרטים באורך שלושה מטרים אינם נדירים. דבר זה הופך אותו לנחש הארסי הגדול ביותר בעולם החדש ובמשקלו הוא קטן רק ממיני הביטיס, הקוברה המלכותית ועכסן גב-יהלום מזרחי ויכול לשקול עד חמישה ק"ג בממוצע.

לנחש זה ראש רחב כמו רוב המינים הארסיים והצוואר קצר ועבה. הוא בעל חוטם מעוגל ונחיריים בולטים ומכוסה בקשקשים לאורך כל הגוף למעט אזורי החישה שלו. לנחש יש גומות בין העיניים לאף, היכולות לחוש בחום גוף שנפלט מיצורים חמי דם. בנוסף הלשון המפוצלת עוזרת לו להריח את הסביבה ולהתמצא. צבע הקשקשים אדמדם, צהבהב או אפור-חום עם כתמים שחורים בצורת משולש לאורך הגוף. הוא מנענע את זנבו בדומה לעכסנים, אך הוא חסר "פעמון" לשם כך. במקום זה הוא מחכך את הזנב בקולניות בין הצמחים וכך יוצר רעש גדול.

הגומצן הענק חי ביערות גשם לחים וכן בשדות לאורך אמריקה הדרומית ממזרח להרי האנדים בקולומביה, מזרח אקוודור, פרו, צפון בוליביה, דרום מזרח ונצואלה, גיאנה, סורינאם, גינאה הצרפתית ורוב ברזיל וכן בטרינידד וטובגו שם הוא מצוי באזורים הרריים.

הגומצן ניזון מחיות קטנות, בעיקר עכברים וחולדות. הנחש ממתין לטרף במארב כשהוא מוסווה כמעט לגמרי ובנשיכה אחת הורג את טרפו.

הגומצן הענק הכיש והרג אנשים רבים והוא ידוע לשמצה עקב ארסו הקטלני. על אף כמות ארס קטנה יחסית למיני צפעים אחרים, המית הגומצן אנשים רבים יותר מרוב הנחשים באמריקה. מדד ה-LD50 שלו הוא 1.6–6.2 מ"ג/ק"ג מסת גוף.

לגומצן הענק שני תת-מינים:
*Lachesis muta muta
*Lachesis muta rhombeata - מצוי ביער האטלנטי

==קישורים חיצוניים==

קטגוריה:טקסונים שתוארו בידי קארולוס ליניאוס
קטגוריה:צפעוני גומה
קטגוריה:סורינאם: זוחלים
קטגוריה:ונצואלה: זוחלים
קטגוריה:ברזיל: זוחלים
קטגוריה:בעלי חיים שתוארו ב-1766
קטגוריה:גיאנה: זוחלים
גומצן ברזילי

גומצן ברזילי (שם מדעי: Bothrops brazili) הוא מין של צפע גדול החי באמריקה הדרומית. אף שהוא נפוץ בברזיל, הוא קרוי דווקא ע"ש ד"ר ויטאל ברזיל (1865-1950) המייסד של מכון בוטאנטאן למחקר רפואי.

נחשים אלה מגיעים לאורך 70–90 ס"מ בממוצע אך יכולים להגיע עד ל-140 ס"מ. כמו רוב האימתנים הנקבות כבדות יותר מהזכרים. עיצוב הקשקשים שלו טיפוסי עם רצועות שחורות ומוקפות מעט בקשקשים לבנים לאורך הגב ומספרם פוחת בקרבה לראש הנקי מרצועות שחורות. צבעו הוא ורדרד או צבע אדמה עד חום כהה. הראש ופלג הגוף התחתון לבנים. לנחש ה ישנם גומות החשות בחום הגוף של חיות אחרות - בעיקר של מיני מכרסמים שהם טרפו העיקרי.

הם חיים ביערות גשם בדרום קולומביה, מזרח פרו, מזרח אקוודור, דרום ומזרח ונצואלה, גיאנה, סורינאם, גינאה הצרפתית, ברזיל וצפון בוליביה.

נחש זה נחשב לארסי מאוד אף שלא ידועים מקרי מוות, בעיקר עקב חיותו רחוק ממגורי האדם. על אף זאת הילידים של מקום חיותו, בעיקר בקולומביה, מפחדים ממנו מאוד.

==ראו גם==
*גומצן אורוטו
*גומצן אימתן

==קישורים חיצוניים==

קטגוריה:צפעוני גומה
קטגוריה:בעלי חיים הקרויים על שם מפורסמים
קטגוריה:ברזיל: זוחלים
קטגוריה:פרו: זוחלים
קטגוריה:בעלי חיים שתוארו ב-1954